26. ΑΠΟΦΑΣΗ ΥΠΟΥΡΓΟΥ ΕΞΩΤΕΡΙΚΩΝ Αριθ.Φ.7611.1/24/ΑΣ 984 της 7 Αυγ.-24 Σεπτ.1996 (ΦΕΚ Β 903) Περί επικυρώσεως της Κανονιστικής Διατάξεως της Δισενιαυσίου Ιεράς Συνάξεως του Αγίου ΄Ορους «περί απαγορεύσεως της θήρας εις την Χερσόνησον του Αγίου ΄Ορους». Έχοντας υπόψη: α.Το άρθρ.6 του Ν.Δ. της 10ης Σεπτ. του 1926 «περί κυρώσεως του Καταστατικού Χάρτου του Αγίου Όρους. β.Το άρθρ.43 του Καταστατικού Χάρτου του Αγίου Όρους. γ.Το έγγραφο της Διοικήσεως Αγίου Όρους 2/3/1826/ΑΣ 77 από 20 Ιουν.1996 με το οποίο η Διοίκηση συμφωνεί με το περιεχόμενο της Κανονιστικής Διατάξεως και δ.Την έγγραφη Γνωμοδότηση του Γραφείου του Νομικού Συμβούλου του Κράτους με αριθ.πρωτ.2019 από 30 Ιούλ. 1996 ότι η Κανονιστική Διάταξη συνάδει κατά τύπο και περιεχόμενο με τις διατάξεις του Καταστατικού Χάρτου του Αγίου ΄Ορους. Επικυρώνουμε τα πρακτικά της Συνεδρίας ΡΛΓ(133)/20 Αυγ.1993 της Δισενιαυσίου Ιεράς Σύνταξης του Αγίου ΄Ορους τα οποία περιέχουν την Κανονιστική Διάταξη περί θήρας το κείμενο της οποίας έχει ως κάτωθι: ΚΑΝΟΝΙΣΤΙΚΗ ΔΙΑΤΑΞΙΣ « ΠΕΡΊ ΑΠΑΓΟΡΕΥΣΕΩΣ ΤΗΣ ΘΗΡΑΣ ΕΙΣ ΤΗΝ ΧΕΡΣΟΝΗΣΟΝ ΤΟΥ ΑΓΙΟΥ ΟΡΟΥΣ» Η κατά το άρθρ.43 του Κ.Χ.Α.Ο και τα άρθρ.6 και 40 του από 10.9.1926 Ν.Δ/τος οριζομένη και συνερχομένη Δισενιαύσιος Ιερά Σύναξις, κατά την παρούσαν ΡΛΓ΄(133)/20.8.1993 Σύνοδον αυτής αποφασίζει και ψηφίζει: Άρθρον 1ον.-Προς διάσωσιν του ησυχαστικού χαρακτήρος και της εναπομεινάσης πανίδος εις την Αγιορειτικήν Χερσόνησον, απαγορεύεται απολύτως η θήρα εις την περιοχήν του Αγίου΄Ορους, ως και η είσοδος και κατοχή κυνηγετικών όπλων και κυνών εις άπαντας, καθ’ όλην την διάρκειαν του έτους. Άρθρον 2ον.-Απαγορεύεται επίσης η χρήσις παγίδων, δηλητηρίων, δικτύων, βρόχων και παντός είδους άλλων οργάνων, αναλόγων μέσων, σκοπόν εχόντων την σύλληψιν ή θανάτωσιν διαφόρων ζώων. Άρθρον 3ον.-Αι αλλαχόθεν εκδιδόμεναι προς θήραν άδειαι δεν ισχύουσιν εις το ΄Αγιον Όρος. Άρθρον 4ον.-Εις τους παραβάτας της παρούσης επιβάλλεται χρηματικόν ποσόν 100.000 δραχμών μέχρι800.000 δραχμών, εν υποτροπή δε, θα επιβάλλεται πέραν του προστίμου και απέλασις του παραβάτου εκ του Αγίου΄Ορους. Η επιβολή των ως άνω κυρώσεων θα γίνεται δι’ αποφάσεως της Ιεράς Κοινότητος, αφού προηγουμένως συνταχθή υπό της Ιεράς Επιστασίας έκθεσις βεβαιώσεως της παραβάσεως και κληθή εις απολογίαν ο παραβάτης.  (Μετά τη σελ.416,16(α) Σελ. 416,17 Τεύχος 1315 Σελ. 119 Άγιον Όρος 33.Λ.α.24-26 345 Το ως άνω πρόστιμον θα αναπροσαρμόζεται εκάστοτε δι’ αποφάσεως της Δισενιαυσίου Ιεράς Συνάξεως του Αγίου Όρους. Άρθρον 5ον.- Καταργούνται από της ισχύος της παρούσης αι από 26 Απρ.1930 και 2ας Μαΐου 1978 (ΡΒ΄Δ.Ι.Σ.) Κανονιστικαί Διατάξεις περί θήρας. Άρθρον 6ον.-Από της ψηφίσεως της παρούσης μέχρι της δημοσιεύσεώς της εις την Εφημερίδα της Κυβερνήσεως απαγορεύεται η εισαγωγή κυνηγετικών όπλων και κυνών εις το ΄Αγιον΄Ορος. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. Η απόφαση αυτή να δημοσιευθεί στην Εφημερίδα της Κυβερνήσεως. Άπαντες οι εν τη Ιερά Δισενιαυσίω Συνάξει του Αγίου ΄Ορους Άθω. 